| Carroucha das brañas |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| (sen clasif.) | Angiospermae |
| (sen clasif.): | Eudicots |
| (sen clasif.): | Asterids |
| Orde: | Ericales |
| Familia: | Ericaceae |
| Xénero: | *Erica* |
| Especie: | ***E. tetralix*** |

 |
| Nome binomial |
| '**Erica tetralix'**L. |

Unha ilustración da *Erica tetralix* do século XIX.
A **carroucha das brañas** ou **queiroga das brañas** (***Erica tetralix***) L. é unha especie de urce do xénero *Erica*.

Pódese confundir facilmente coa especie *Erica mackaiana*, unha carroucha endémica do norte de Galiza, que medra riba dos 300 – 400 m entre as Serras Setentrionais e o mar Cantábrico, en prados húmidos, brañas e turbeiras. Diferénciase de *E. tetralix* porque pode acadar maior altura, até os 80 cm, as follas teñen pouca peluxe, as anteras das flores son parda-escuras, e os sépalos e froitos non posúen lanuxe.

Descrición
----------

Trátase dun pequeno mato, un subarbusto perenne ramalludo duns 50 cm, coas franzas cubertas dunha vilosidade de pelos curtos e de glándulas.

As follas dispóñense en verticilos de catro, son estreitas e pequenas, de até 5 mm de lonxitude e de cor abrancazada polo envés. Están cubertas de pelos ríxidos.

As flores son miúdas, duns 7 cm, con lanuxe no ápice, e de cor rosadas a xeito de campá, en acios compactosde 5 a 12 flores que se inclinan ao final da súa floración, e follas nas volutas de catro (de aí o nome científico). cos pedicelos máis curtos que as flores. As anteras son pardo claras e os sépalos posúen lanuxe. Florea no verán e no outono.
Distínguese doutros membros europeos do xénero *Erica* pola ausencia de anteras protuberantes.

O froito é unha cápsula aveludada.

Hábitat e distribución
----------------------

O seu hábitat natural atópase nas áreas húmidas de Europa, principalmente na faixa atlántica occidental, dende a zona sur de Portugal até o centro de Noruega, e tamén en certas rexións pantanosas, afastadas da costa da Europa Central. Os ecosistemas son lamazais, pantanos, uceiras húmidas e bosques húmidos de coníferas, podendo chegar a se converter na especie dominante. Introduciuse nalgunhas partes de América do Norte e de Europa, como é o caso de Austria ou Suíza.

En Galiza aparece no norte, en brañas, prados húmidos de solos acedos (silíceos) e en turbeiras.

Sinónimos
---------

* *Erica tetralix var. parviflora* Chevall. [1827]
* *Erica tetralix var. anandra* Coss. & Germ. [1861]
* *Erica botuliformis* Salisb. [1802]
* *Tetralix septentrionalis* E.Mey. [1839]
* *Ericodes tetralix* (L.) Kuntze [1898]
* *Erica glomerata* Salisb. [1796]
* *Eremocallis glomerata* Gray
*

Notas
-----

1. ↑  Nomes vulgares galegos preferidos en *Termos esenciais de botánica*. Santiago de Compostela, Universidade, 2004

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Carroucha das brañas***  |

|  |  |
| --- | --- |
|  | Wikispecies posúe unha páxina sobre:  ***Carroucha das brañas*** |

* Atlas Xeobotánico de Galicia
* Den virtuella floran (en alemán)
* Bilder ur Nordens flora

|  |  |
| --- | --- |
| Control de autoridades | 
* Wd: Q1421121
* MAG: 2780539156

 |

|  |  |
| --- | --- |
| Identificadores taxonómicos | 
* BioLib: 38964
* Dyntaxa: 221092
* EOL: 582110
* EPPO: EIATT
* EUNIS: 169489
* FNA: 250065681
* GBIF: 5333412
* iNaturalist: 162431
* IPNI: 329737-1
* IRMNG: 10206178
* ITIS: 23650
* NBN: NBNSYS0000003903
* NCBI: 49144
* PalDat: Erica\_tetralix
* PlantList: kew-2794578
* POWO: ID
* Soortenregister: 120370
* TAXREF: 96695
* Tela Botanica: 24777
* Tropicos: 12300025
* PLANTS: ERTE4
* VASCAN: 9634

 |